
FASCICULUS SECUNDUS. 



PRAEFAMEN. 


Secundus hie Iconum ad illustrandana anatomen coin- 
par at am fasciculus paene perfectus erat, ut typis inprimeretur, 
cum mors funestissima Auctorem celeberrimum praemature 
ac inopinate auferret. Ultima tantum perscrutatione carebat 
opus, et huicce causae errorem hie vel illic forsan occurren- 
tem adscribi velim. Timens enim in edendo hoc fasciculo, ne 
a cogitato illustrissimi Auctoris discederem, quae ex opi- 
nione mea mutanda erant, non mutavi, sed deficientia tantum 


PRAEFAMEN. 


supplevl. — Quae Viventi pro mentis declarabatur vene- 
ratio, erroris, si quis in hoc opere obvenerit, veniam praestat 
Mortuo. 


Bremae Calendis Maji 


G. BARKHAUSEN, 



TABULA IV. 


Manatus Americanus. 

Manati Amerlcani, animalis et in ditissimls collectionibus 
zoologlcis raro obvii, cujus foetu bene ser\-ato in museo zoO- 
graphico societatis pbysicalis nostrae gaudemus, non nisi duae 
mihi innotuerunt icones, quarum priorem exbibent Caroli Clu- 
sii Exoticorum Lib. X., quibus animalium, plantarum, aroma- 
tum aliorumque fructuum historiae describuntur; Antverp. i 6 o 5 . 
fob c. figg. lib. VI. cap. i8. pag. i33. Facta est ad animal pul- 
lum, i6| pedes longum, arte infarctum et verosimiliter idem, 
quod ad hunc usque diem in theatro anatomico.Leidensi servatur. 

Alteram, quam novi, manati iconem exbibuit Buffon in 
Histoire naturelle etc. a Paris; 4. Tom. XIII. plancheS?- Foe- 
tum monstrat lo? pollices longum. Est quidem in umversum 
fida, sed nimis parva et contracta, ita ut formas animalis cba- 
racteristicas sat dilucide exprimere nequeat. 

Delineationem igitur ejusdem, ac animalis est, magnitudims 
exhibendam censui, partium autem externarum dimensiones non 
indicavi, utpote cum ex ipsa figura desumi facile queant. 

Exhibebit autem descriptio mea parum novi illi, qui ipsam 
comparaturus est iis, quas Buffon * et maxime Cuvier * dede- 

1) Buffon, 1. c. p.425—450- 

9) Cuvier, in Annales du Museum d’histoire naturelle; k Paris 1809. Tome XIII. 
pag. 273 — 312. ^ 

runt hujus animaliumque simiHum, descriptionibus fidissimis 
adeoque completis, ut addere ipsis non nisi paucula queam. 

Parisiis cum degerem, magnus ille naturae scrutator, Alex, 
de Humboldt, per orbem celeberrimus, qui haec animalia 
persaepe vidit ad fliimen Oronoko * plures mecum communi- 
cavit de hoc animali observationes, momenti maximi aestiman- 
das, cum delineatione animalis adulti, quam cum horum anima- 
lium physiographia est editurus. Quae quidem delineatio et 
meae et exemplarl animalis, cujus iconem exhibet, comparata, 
luculenter me edocuit, inter hujus generis animal adultum et 
ipsius foetum permagnum intercedere discrimen. Neque minus 
idem probat exemplar animalis adulti infarctum, quod in Museo 
Parisino asservatur et quod iconi a Cel. A. de Humboldt 
edendae multo est simillus ac meae. Maxime quidem capita 
differunt. Caput enim foetus crassius et tumidius, caput 
adulti angustius, et, quod praesertim notandum videtur, ma- 
gis acuminatum conspicitur. Truncus quoque foetds multo 
est amplior et in parte inferiori magis incurvatus, truncus 
autem adulti ad lineam magis rectam protenditur. 

Bene quidem Cuvier animalis formam a caplte ad candae 
initium ellipsi comparat oblongatae, at tunc caput rect4 porre- 
ctum, non, ut in icone est, declinatum cogitare debes. 

Caput, ad caeterl corporis ratlonem baud ita magnum, sed 
torosum, formam exbibens rudem et incohcinnam, superne 
paullulum est convexum, inferne magis ad rectam protenditur, 
antrorsum valde obtruncatum. 




Labium superius crassum et tumidum, magna in medio fis- 
sum incisura, nec nisi in parte anteriori et inferiori paucis con- 
spersum pilis, adeo tenuibus atque parvis, ut indicari in icone 
nequirent. 

Supra labii superioris incisuram nares conspiciuntur semilu- 
nares antrorsum et paullulum introrsum vergentes, quae valvula, 
ab integumentis communibus efformata, claudi firmiter possunt. 

Labium inferius, .superiori brevius, angustius et minus tu¬ 
midum a labio superiori obtegitur, id quod clarius apparet in 
capite Fig. 2. ab anteriori parte delineato. 

Labia quidem insigniter sunt fissa, oris autem cavitas baud 
ita magna. Cujus quidem cavitatis structuram admirabilem, ad 
conferendas berbas aptissimam, Cel. A. de Humboldt accura- 
tius est descripturus. “ 

Hujus quoque descriptionis exemplar vir idem doctissimus, 
aliorum conatus vel maxima amplectens et adjuvans liberalitate, 
mecum communicavit adjunctis pluribus iconibus rem illustran- 
tibus, ex quibus, plurium oris partium in foetu et longe aliam 
ac* in adulto et perparum evolutam esse structuram, apparere 
mihi est visum. Ne vero tanta viri adeo venerabilis generositate 
damnabilis abutar, eorum, quae inde sum doctus, publici juris 
facere nihil possum. 

In describendis igitur jam foetus partibus, quales coram 
video, subsistam. Aperto animalis ore proxime pone marginem 
labii inferioris internum conspicimus fossulam et pone banc 
corpus farciminosum, in quo medio sulculus percurrit et 


4 ) cf. interim eius voyage 1. c. pag. 387- 



quod, si os haud ita multum aperaeris, propter ipslus figuram 
longiusculam pro ipsa lingua habere facile posses. 

Nullum, praeter manatum, novi animal, quod linguam 
ab angTilo maxillae inferioris adeo remotam babeat. Est autem 
lingua immobilis, satis torosa, antrorsum obrotundata et papil- 
lis conicis valde prominentibus consita, 

Neque minus in parte oris anterioris superiori corpus con- 
spicis farciminosum et pone hoc verum demum palatum papillis 
magnis conicis consitum. Est autem corpus bocce farciminosum 
superius multo minus inferiori. 

Ore clauso pars corporis farciminosi palatini sive superioris 
anterior in fossulam, quae inter marginem labii inferioris inter¬ 
num et inter corpus farciminosum inferius interiacet, insinuari, 
corporis autem eiusdem farciminosi palatini pars posterior in 
partem corporis farciminosi inferioris anteriorem demitti et ap- 
plicari videtur. 

Oculi in superiori capitis parte siti, multum a se invicem 
distant. 

Meatus auditorii externi apertura est minima et rectam 
ferme lineam cum superiori maxillae inferioris margine servat; 
paullulum plus retro, ac oculus est sita. 

Collum, eidem parti animalium consimilium, praesertim 
Phocae. vitulinae et Tricbecbi Rosmari, collatum, per- 
breve apparet, in truncum crassum, teretem et carnosum trans- 
iens. Maximus autem corporis ambitus est, ubi funiculus um- 
bilicalis inseritur; debinc ad caudam usque, in quam finitur, 
sensim decrescit et angustatur. 

Cauda a corpore crassior et in facie superiori convexior inci- 

pit; mox vero latior et planior evadit, magis maglsque compla- 
natur et in fmem exit satis rotundum, cujus pars extrema par- 
vam habet incisuram. 

Extremitates anteriores in universum iis cetaceorum sunt 
consimiles; at in eo tamen, ut bene monet Cel. Cuvier,® mul- 
tum et sensibiliter differunt, quod in manato multo sint mobi- 
liores, quod, ex quibus constant, ossa singula per integumenta 
communia sentiri contrectarique possint, ® et quod baec ossa 
ad exponendam barum extremitatum formam in manato magis 
opitulentur ac in cetaceis, uti ex icone, quam Cel. Cuvier ’ 
de bujus animalis sceleto edidit, iconi meae comparata, facile 
elucescit. 

In inferiori extremitatis anterioris dextrae margine quatuor 
conspicis ungues, utpote cum pollex ungue careat. Prominent 
autem bi ungues perparum extra cfitem. 

In extremitate anteriori sinistra non nisi tres ungues sunt 
conspicui. Quam quidem numeri in unguibus artuum pinnifor- 
mium sive pinnarum pectoralium varietatem Cuvier ® quoque 
indicavit, qui in manato multum juniori non nisi duorum un¬ 
guium rudimenta, et in foetus pinna pectorali altera tres ungues, 
in altera autem pinna non nisi unum eumque perparvum repe- 
rierat unguem. — Magnitudinis autem varietatem in icone mea 
accurate indicandam curavi, quam si descriptioni a Cel. Cuvier 

5 ) Annales 1 . c. p. 283 - 

6 ) Idemiam observavit Cel. Bufibn 1 . c. p. 4a5. 

7 ) 1 . c. Flanche i g. Fig. i. 

8 ) 1. c. p. 284. 

exhibitae confers, magnam in hac quoque re esse varietatem 
doceberis. 

Funiculus umbilicalis brevis est et, ubi in abdomen inseri- 
tur, tenuior. In interna facie particulae chorii, quae funiculo 
adhuc adhaeret, vasa vides sanguifera quinque, quorum tunicae 
crassiores et quorum lumina ejusdem sunt magnitudinis. 

Penis baud ita magnus perlongam tamen habet glandem, in 
cujus extremitate anteriori conspicitur fovea, ex qua tuberculum 
prominet coniforme, in cujus apice extrema urethra aperitur. 
Caeterum hujus partis delineatio ei, quam Buff on ® de ipsa 
exhibuit, plane similis est. 

Ani apertura perparva in abdomine prope caudam, 4| poll. 
Rhen; a caudae apice extrema, est sita. 

Dentes et plures molares, et duo illi*parvi acutique, quos 
Cel. Cuvier in osse manatorum juniorum intermaxillari repe- 
rit, per gingivas digitis sentiri tangique possunt. 

9) Buffon 1 . c. Blanche 58 - Fig. 6. 

10) Cuvier, le re'gne animal; aParis 1817. Tom. I. p. 474. 






TABULA V. 

Larynx et bronchi Delphini Phocaenae. 

In describenda hac hujus animalis parte, omni attentione dignis- 
sima, situm naturalem, qui quidem est horizontalis, servandum 
putavi, ita ut cartilage thyreoidea deorsum, cartilagines autem 
arytenoideae et epiglottis sursum et antrorsum spectent, id quod 
facile concipies oculis tabulam ita collocans, ut cartilage thy¬ 
reoidea A. in Fig. 1. recta tibi obvertatur. 

Cartilaginis tbyreoideae, quam magnam in hoc animali con- 
spicimus, partes laterales non, ut in homine multisque aliis ani- 
malibus, in marginem conferuntur subrotundum, sed arcum 
constituunt, cujus pars anterior a superiori ad inferius est excavata. 

Pars hujus cartilaginis anterior est crassior posteriori. Mar¬ 
go ipsius anterior in rectam fere protenditur, margo posterior 
apicem format obtusum. Cornua anteriora sunt brevia, poste- 
riora vero elongata, eaque in extremitatibus anterioribus latiora, 
in extremitatibus posterioribus angustiora. In utroque horum 
cornuum, quae appendices cartilaginis thyreoideae laterales op¬ 
portune appellari possent, quaternos conspicimus margines: an- 
teriorem incurvatum, pluribus distinctum protuberantiis; supe- 
riorem, qui protuberantiam ex parte media emittit; posteriorem 
paullulum emarginatum; inferiorem cum curvatura sat magna 
concava. 

Cartilaginis cricoideae pars inferior ramos constituit duos 
sat latos , longos, retrorsum descendentes, qui, ubi convergunt, 
separati apparent. Utriusque rami marginem superiorem conca- 
vum, inferiorem convexum videmus, Cartilaginis pars superior 
(sive ipsum cartilaginis corpus) est lata et sursum paullulum con- 
vexa, retrorsum in planitiem transiens, ab anteriori ad pOsterius 



aliquantulum concava apparens. Per mediam hancce partem 
superiorem ab anterior! ad posterius crista percurrit paullulum 
elevata, antrorsum elatior. Margo anterior concavus est, nec 
nisi e media parte parvam emittit protuberantiam. Margines 
laterales quoque sunt emarginati. 

Junctura cartilaginum tbyreoideae et cricoideae parum est 
Erma; cartilago enim tbyreoidea extremitatem cornu posterioris 
in cartilaginis cricoideae marginem lateralem emarginatum pro- 
tendit, ut in ipsius parte inferior! tela cellulosa firmetur. 

Cartilagines arytenoideae sunt longae angustaeque, et sur- 
sum antrorsumque vergunt. Bases ipsarum sat latae et excavatae 
a latere et paullulum superius ad cartilaginem cricoideam appli- 
cantur; extremitates autem ipsarum anteriores invicem sibi jtin- 
guntur eoque spatium efficiunt triangulare, quod simpbci clau- 
ditur membrana. 

Epiglottis est cartilago fortis et longa, quam tela cellulosa 
firma margin! cartilaginis tbyreoideae anterior!, membrana autem 
sat lata in utroque latere cartilaginibus arytenoideis jungunt. 
Cartilagines vero bas arytenoideas epiglottis tecti fere in modum 
obtegit, margines suos supra illarum cartilaginum margines pro- 
tendens, id quod distinctius fere conspicio in larynge Mono- 
dontis Narbwal, quern jam coram video. 

Cartilagines arytenoideae cum epiglottide pyramidem effor- 
mant, vel potius canalem, in cujus orificio superior! membrana 
pituitaria epiglottidem circumvestiens quasi labium efficit cras- 
sum, tumidum, ad cartilagines autem arytenoideas labio fisso 
est simillirna. 

Glottis in bis animalibus est permagna; trachea autem per- 
brevis annulis integris, quorum plures invicem quasi confluunt, 
constituitur. Pars tracheae inferior teretiuscula, superior pau- 
xUlum planior apparet. 

Trachea,-priusquatn in duos discurrlt ramos majores, e 
latere dextro bronchum emlttit magnum ad pulmonem dextrum, 
quern (bronchum) primus in hoc quidem animali Cel. vidit 
Baer, ‘ Professor anatomiae Regiomontanus promeritissimus, 
licet jam prius ipsum delinearit Bonnaterre ° unsi cum Del¬ 
phi ni Delphinis trachea, quae cum multis aliis hujus animalis 
partibus praeparatis in hos usque dies asservatur in collectione 
zootomica Alfordiensi splendidissima et in qua hanc partem 
ante paucos vidi menses, et licet jam Cel. Meckel ® et post 
ipsum Cel. Rudolphi ^ eandem partem in pluribus viderint 
animalibus ruminantihus etinSue Scrofa, utpote quorum ani- 
malium, ut Delphini Phocaenae, pulmo dexter est amplior 
sinistro. 

Ramus tracheae sinister in hoc animali, contra ac in homine, 
amplior est et, postquam pulmones intravit, mox iterum divi- 
ditur in duos ramos satis amplos. Ramulos bronchiales, quo- 
usque persequi per pulmones discurrentes potui, plane cartila- 
ginosos et ipsqrum lumina ubique rotunda vidi. 

Fig. 1. 

Larynx a latere visas. • 

A. Cartilago thyreoidea. 

a. Cornu ipsius anterius. 

b. — — posterius. 

i) Berichte von der Koniglichen anatomischen Anstalt zu Konigsberg; zweiter 
Bericht von R. Fr. Burdach und R. E. von Baer; Leipzig iQig* pag* 45* 

s) Tableau encyclope'dique et me'thodiq^ue des trois re'gnes de la nature; Ce'tolo- 
gie; a Paris 1789. PI. 9. Fig. 3- 

3) Cuvier’s Vorlesungen fiber vergleichende Anatomicj a. d. Franzosischen mit 
Zusatzen von I. Fr. Meckel, Leipzig 1810. B. 4. pag. 153. in nota. 

4) L. Wolff praeside Rudolphi, Diss. anat. de organo vocis mammalium 
Berolini 1812, 4- pag. 33. 

B. Cartilago cricoidea, eaque supeme visa, ita ut cor¬ 

pus hujus cartilaginis sub visum cadat. 

c. Ramus ipsius prominens sive inferior. 

C. Cartilago arytenoidea. 

D. Epiglottis. 

d. Membrana cartilagines arytenoideas epiglottidi jungens. 

e. Glottis. 

Fig. 2. 

Larynx inf erne visas. 

A. Cartilago thyreoidea. 

a. a. Cornua anteriora. 

b. b. — posteriora. 

C. C. Rami descendentes cartilaginis crlcoideae. 

D. Epiglottis. 

Fig. 3. 

Larynx, superne visas, ana cum trachea et bronchiis. 

a. a. Cornua anteriora cartilaginis tbyreoideae. 

b. b. Cornua posteriora cartilaginis tbyreoideae. 

c. c. Cartilaginis crlcoideae pars superior sive corpus. 

C. C. Cartilagines arytenoideae. 

d. Membrana, spatium friangulare, quod hae cartilagines 
inter se efformant, claudens. 

D. Epigiottidis limbus anterior tumidus. 

E. Trachea. ' ' ' ' 

F. Bronchus pulmonis dextri E^ccessorius. 

G. Bronchus dexter. 

H. — sinister. ■ 





TA 3 ULA VI. 


ExKibere debet baec tabula mechanismum, quo Delphinus 
Phocaena et aquam e fauclbus per nares effundit et aerem per 
laryngem in pulmones inspirat et remittit. Quam quidem harum 
partium constructionem per orbem Celeberrimus Cuvier * prae 
omnibus optime descrlpsit. Necnon anatomiciimmortales Hun¬ 
ter “ et Camper ® partium hue pertinentium structuram jam 
distincte noverant; quin ipsi priorum temporum zootomi et in¬ 
ter eos maxime Th. Bartholiniis Tyson % Rajus®, Wey- 
gand , Kulmus Maior alilque illam structuram, uti 
scripta ipsorum docent, ex aliqua parte jam rite cognoverant. 

1) Bulletin des sciences, par la Societe' philomaticjue; a Paris, 1797. Tome I. 
No. 3. pag. c6 — 28- — Lemons d’anatomie comparee; k Paris an VIII. Tome II. 
p. 672. 673. 

2) Observations on the structure and oeconomy of Whales; in Philosophical 
Transactions;, London 1787. Vol. LXXVII. pag. 371—450. 

3) Observations anatomiques sur la structure inte'rieure et le squelette de plusieures 
especes de ce'tacees par Pierre Camper, publie'es par son fils Adrian Gilles 
Camper, avec des notes par M. G. Cuvier, Paris 1820. Planche XLVIII. fig. 3- 4- 

4) Anat. Tursionis (Delphini Phocaenae) in Histor. anat. rar, Cent. II. hist. 25. 

5) Phocaena or the anatomy of a porpes dissected at Gresham Colledge; with 
a preliminary discourse concerning anatomy, and a natural history of animals; Lon¬ 
don 1680. 4. 

6) Anatome Delphini Phocaenae in Philosoph. Transact.,' Vol. VI. Nr. 76. 

7) Observatlones anatomicae, I. et II. de Pho.caena; in Collect. Vratislav. Suppl. 

4. pag. s —54- 

8) Beschreibung eines Delphins; ibid. Suppl. I. p. 117 — 128. 

9) Anatome Phocaenae; in Miscell. N. C. Decas I. ann. 3. p. 22. obs. 22. — de 
respiratione Phocaenae; ibid. ann. 8- obs. 2. 

Oesophagum dissectum a. a. si sequeris in regionem c., ubi 
larynx elevatur, duos conspicis ductus sive canales, quorum alter 
est pharynx, qui ad utrumque laryngis latus in cavum oris ape- 
ritur, Specillum r.r. canalem huncce in latere sinistro monstrat. 

Canalis alter, cui specillum tenuius s. s. insertum est, quern 
Hunter et Cuvier" velo palatino quadrupedum aequipa- 
randum existlmant, et cui igitur nomen veil sipho - palatini aptis- 
sime inderetur, duclt in nares, ibique vomere in duas dividitur 
partes. 

Pharynx ab ilia laryngis parte, quam-cartilaglnes arytenoi- 
deae efformant pyramidalem, a posteriori ad interius et ab infe¬ 
rior! ad superlus oblique decussatur b.-g., at ita tamen, ut 

pars harum cartilaginum suprema e. f. f. g. in canalem ad nares 
ducentem sive in velum palatlnum baud parum promineat.. 

In infima bujus canalis parte pro velo palatino nimirum acci- 
pienda, musculum spblncterem fortem i., cujus ope cartilaglnes 
arytenoideae et epiglottis comprimi possunt, videmus, 

Musculi caeteii buncce canalem ambientes et ad ipsum com- 
prlmendum apti-sunt vel longitudinales vel circulares, fortissimi, 
quales ipsos tabula nostra in ipsorum transverslm dissectorum 
faciebus k. monstrat. 

Membrana bujus canalis pltuitaria permultas contlnet bur¬ 
sas pltuitaiias, quarum aperturae b. distincte consplciuntur. 

Lingua Delpbini Phocaenae, quam blc un4 delineatam vi- 
des, maxillae inferior! adeo firmiter est juncta , ut non nisi 
levem admittat motum. Frenulum ipsius o. percrassum rugas 

10) Philosophical Transactions, Vol. LXXVII. pag. 422. 

11) Lemons d’anatomie comparee. Tome III. pag. ass* 

format transversales. Est autem lingua ipsa plane laevis, nec 
nisi in ipsius parte posteriori tubercula p. conspiciuntur, quae 
vero papillae gustui inservientes esse non videntur et quarum 
quamque parva instructam esse apertura Celeb. Cuvier conten- 
dit. Margines linguae sunt crassiores et denticulati, quos qui- 
dem denticulos papillarum vices agere fere suspicor. 

a. Trachea resecta. 

b. b. Oesophagus incisione longitudinali apertus. 

Larynx, ejusque potissimum cartilagines arytenoideae et 
epiglottis^, quae formam pyramidalem exhibentes pharyn- 
gem decussant. 

d. d. Velum sipho-palatinumlongitudinaliter dissectum, sive- 
canalis e pharynge in nares ducens. 

e. Pyramidis a cartilaginibus arytenoideis et epiglottide effor- 
matae pars suprema in velum sipho-palatinum protensa. 

f. f. Cartilagines arytenoideae. 

g. Epiglottis. 

h. Glottis. 

i. Sphincter fortis in infima veli palatini parte. 

h. Facies sectionum per parietes hujus canalis factarum, ut 
crassities musculorum canalem ambeuntium appareat. 

l. Aperturae bursarum mucosarum in intima hujus canalis 
tunica. 

m. m. Cavum oris incisione apertum. 

n. Lingua. 

o. Frenulum linguae. 

p. Glandulae in posteriori linguae parte. 

q. Margo ipsius denticulatus. 



r. Specillum ex oesophago per pharyngem juxta sinistrum 
pyramidis a cartilaginibus arytenoideis et epiglottide for- 
matae latus in cavitatem oris ducens. 

s. Specillun} ex oesophago per pharyngem juxta sinistrum 
ejusdem pyramidis latus velo sipho-palatino immissum. 




TABULA VIL 


Pauclssima, nisi nulla, cum, quoad equidem noverim, de 
cetaceorum osteogenia hucusque innotuerint, haud iniquos acce- 
pturos esse spero zootomos, quas jam cum ipsis communico 
scapulae, pinnae et sterni e Delphino Phocaena recentissl- 
me nato icones ossificationem subinde fientem perclare demon- 
strantes. Osslum plurlum, praesertim vero supra dictorum, os- 
sificatio in hocce animallum genere, uti e pluribus variarum 
aetatum sceletis judicare cogor, pertarde fieri videtur. 

Fig. I. 

Scapula dextra. 

Conferentlbus hancce figuram cum ilia, quam immortalis 
Albinus de scapula foetus humani maturi exhlbult, * facile ap- 
parebit, in maturo Delpbini Phocaenae foetu easdem ac in 
bumano partes esse cartilaginosas dsseasve. 

a. Basis scapulae s. margo posterior s. inferior; multum in- 

curvatus. 

b. Acromion, extremitate suprema cartilaginosa nec, ut in 

homine, finem spinae scapulae, superlorl scapulae mar¬ 
gin! propius jacentis, formans, sed in media magis sca¬ 
pula, fere perpendiculariter, at pauculum tamen recur- 

i) B. S. Albini icones ossium foetus humani; accedit osteogeniae brevis histo- 
' ria; O. B. 1734. 4. Tab. XIII. Figg, 118. 119. 120. 



vatum surgens. Ipsa scapulae spina baud ita multum pro- 
minet, ideoque fossam supraspinatam parum profundam 
efficit. 

c. d. e. Collum scapulae, fossa glenoidalis et processus cora- 
coideus. Processus coracoideus, acromio minor, perpen- 
diculariter surgit, nec in ulla cetaceorum specie hue usque 
cognita incurvatus reperitur, id quod prae aliis et in sca¬ 
pula Monodontis Narhwal conspicio. Cavitas glenoidalis 
parum profunda est, ideoque marginem minus, ac in ea- 
dem foetus humani parte, prominentem exserit. 

Fig. 2. 

Pinna dextra. 

a. Humerus brevis, planus, cujus caput rotundum jam, ut in 

fere adultis, format epipbysin, quam tamen in vere adul- 
tis discretam ab ossis corpore nullo modo videmus. Tu¬ 
ber externum exserit perparvum, ita ut in hac figura, os 
ab altero latere repraesentante, cOnspici nequeat. 

b. Cartilage, os bumeri ulnae radioque jungens, constans, 
non ossificans. 

c. Radius, os planum, extremitate praesertim infeiiori latlori, 

ulnae cartilagine non ossificante d. junctum. 

e. Ulna, os et ipsum planum, at, si conferas cum radio, an- 
gustum tamen, cujus pars acromio similis f. est cartilagi- 
nosa, nec in adultioribus nisi tarde offisicans. 

Ossa carpi et pbalangum ut in animali bujusmodl junior! con- 
spicere rite queas, detrabenda sunt integumenta communia alter! 
pinnae lateri, quo facto ossa singula in tela cellulosa, cutem 



utriusque lateris in extrema pinnae parte jungente, jacentia fiunt 
bene conspicua. 

Ossa carpi quinque i. 2, 3. 4- 5. plane sejuncta hic apparent, 
nec, ut in animali adulto, sibi cohaerent, rotunda omnia, ne- 
que pentagona, ut in adultis. Hexagona haec ossa fere omnia 
in animalibus hujus generis adultis esse. Cel. Cuvier * auctor 
quidem est. At in nullo cetaceo adulto, quotquot eorum per- 
quisivi, os carpi hexagonum reperii, nec in iis, quae coram ha^^ 
beo, sceletis reperio, et in ipsa, quam nobis vir idem cel. exbi- 
buit, figura “ ossa ilia pentagona videmus, baud aliter ac ab im- 
mortali Petro Campero ® sunt delineata. — In animali adulto 
ossa tria superiora ejusdem fere sunt magnitudinis, at maximum 
tamen intermedium, cui proximo succedit id, quod externo ul¬ 
nae margin! supponitur, et sic minimum restat externo radii 
margin! submissum. Ossa duo infima paullulum sunt minora. 
In animalibus autem hujusmodi neonatis horum ossium est varia 
magnitude, uti figura, sine ulla descriptione ulterior!, docet; 
et durat haec magnitudinis varietas per sat longum vitae spatium, 
utinduobus, quae coram video, exemplis adultioribus Cognosce. 

Ossa quinque phalangum, quorum superiora omnia majora 
sunt inferioribus, valde sejuncta disjacent. Versus marginem 
radii conspicitur os rotundum, planiusculum tamen in facie 
superior! et inferior! ad instar omnium ossium in digitls rotun- 
dorum. >— In animali autem adulto ossa video duo oblongo-cu- 

i) Cuvier Lemons d’anatomie compare'e; Tom. I. p. 306. 

a) ibidem Planche XI. fig. lo. 

3) Observations anatomiqnes etc. Planche XLIV. Fig. 4. 

boidea, imo, si e Camperi icone supra laudata rem judico, ossa 
hujusmodi tria adesse mlhi videntur. 

Phalanx secunda septem constituitur ossibus, quorum qua- 
tuor inferiora, ut in adultis, rotunda. Cel. Camperi icon ex- 
hibet octo, eorumque solum infimum rotundum. 

Phalanx tertia sex constituitur ossibus, quorum tria inferiora 
apparent rotunda. In animali adulto ossa sola duo inferiora 
reperio rotunda. Eundem in modum Camperum rem exhi- 
buisse video, praeter quod septem in hac phalange ossa designat. 

Phalanx quarta quatuor constituitur ossibus: tribus inferio- 
ribus rotundis, quarto supremo oblongo-ovato, in adultioribus 
mox in os cubiforme transversim situm transeunte. Cel. Cam¬ 
peri quoque icon quatuor exhibet ossa, quorum duo superiora 
oblongo-cuboidea in situ longitudinali, duo inferiora rotunda. 

Phalanx quinta versus externum cubiti marginem sita duo- 
bus solummodo constituitur ossibus, utrisque rotundis, quam 
figuram os inferius situm et in adultis retinet, superius autem in 
ovatam transversim positam permutat. 

Fig. 3. 

Sterni facies anterior. 

Sternum hic, non uti solet in foetu humano, tribus, sed 
una sola constat cartilagine. “ Quatuor in ipsa yidemus nucleos 
osseos, e quibus postea in adultis pars stemi ossea, ex uno 

4) Alb in. Tab. IX. Fig. 65. sternum exhibet foetus immaturi, in cujus expli- 
catione pag. 96. „Memorabileait, „quod praeter aliquot granula ossea, totum ex 
una continue, eaque tenui et pellucente cartilagine eonsistit.“ 

eodemque constans continue, efformatur. Bini autem quatuor 
horum nucleorum juxta se sunt positi, bini superiores multum 
majores inferioribus; e superioribus vero dexter, ex inferioribus 
sinister est major. Ipsorum forma generalius sumta oblongo- 
ovata est. Bini superiores primas inter secundasque siti sunt 
costas, bini inferiores secundas inter tertiasque costas. 

Procedente ossificatione plane diversam accipiunt ossa for- 
mam sequenti figura exponendam. 

Fig. 4. 

Partes osseae sterni e Delphino Phocaena adidtiori. 

Partes binae superiores in'regione ferme superiori et media 
parte ossea intermedia sibi invicem junguntur; partes autem bi¬ 
nae inferiores prorsus coalitae videntur; neque minus partes 
binae sinistrae contiguae sibi sunt invicem, dextrae autem ali? 
quantum distant inter se. Caeterum omnes, ut in Fig. 3' inter 
costas primas secundasque et secundas tertiasque superiores sunt 
sitae. 

Fig. 5. 

Sternum Delphini Phocaenae fere adulti. 

A sterno animalis plane adulti potissimum distinguitur inci- 
sura in superiori ossis parte. Ut in plane adulto, ita et hie e 
sex costis veris non nisi tres superiores ad osseam sterni partem 
inseruntur, licet haec ipsa sterni pars ossea aliquantulum infra 
locum descendat, ad quern costa tertia inseritur. 

Costae ternae inferiores ad partem sterni inferlorem cartila- 
ginosam, non ossificantem inseruntur. 

a. Incisura in superiori sterni parte. 

b. c. d. Insertiones costarum ternarum superiorum. 








